CELEX: 32018D1698
Language: et
Date: 2018-11-09 00:00:00
Title: Komisjoni rakendusotsus (EL) 2018/1698, 9. november 2018, milles käsitletakse teatavaid kaitsemeetmeid seoses sigade Aafrika katkuga Bulgaarias (teatavaks tehtud numbri C(2018) 7543 all) (EMPs kohaldatav tekst)

12.11.2018   
               
               
                  ET
               
               
                  Euroopa Liidu Teataja
               
               
                  L 282/15
               
            
         KOMISJONI RAKENDUSOTSUS (EL) 2018/1698,
         9. november 2018,
         milles käsitletakse teatavaid kaitsemeetmeid seoses sigade Aafrika katkuga Bulgaarias
         
            
               (teatavaks tehtud numbri C(2018) 7543 all)
            
         
         (Ainult bulgaariakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Sigade Aafrika katk on kodu- ja uluksigade populatsioone kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
                  
               
                     (2)
                  
                  
                     Sigade Aafrika katku juhtumi korral uluksigadel on oht, et haigusetekitaja võib levida muudele uluksigade populatsioonidele ja seakasvatusettevõtetesse. Seetõttu võib see elussigadega või sigadest saadud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
                  
               
                     (3)
                  
                  
                     Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artiklis 15 on sätestatud, et pärast ühe või mitme sigade Aafrika katku juhtumi kinnitamist uluksigadel tuleb võtta teatavad meetmed.
                  
               
                     (4)
                  
                  
                     Bulgaaria on teatanud komisjonile, milline on praegu olukord tema territooriumil seoses sigade Aafrika katkuga, ning võtnud direktiivi 2002/60/EÜ artikli 15 kohaselt mitmeid meetmeid, sealhulgas kehtestanud nakkuspiirkonna, kus kohaldatakse kõnealuse direktiivi artiklis 15 osutatud meetmeid, et taudi levikut tõkestada.
                  
               
                     (5)
                  
                  
                     Et ära hoida tarbetuid häireid liidusiseses kaubanduses ning ohtu, et kolmandad riigid kehtestavad põhjendamatuid kaubandustõkkeid, on vaja Bulgaarias koostöös selle liikmesriigiga liidu tasandil määratleda sigade Aafrika katku nakkuspiirkond.
                  
               
                     (6)
                  
                  
                     Seega tuleks käesoleva otsuse lisas esitada Bulgaarias kehtestatud nakkuspiirkond koos selle kehtivusajaga. Nakkuspiirkonna kehtivusaja kehtestamisel võeti arvesse haiguse epidemioloogiat ja direktiivi 2002/60/EÜ kohaste meetmete rakendamiseks vajalikku aega.
                  
               
                     (7)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Bulgaaria tagab, et kõnealuses liikmesriigis kehtestatud nakkuspiirkond, kus kohaldatakse direktiivi 2002/60/EÜ artikliga 15 ette nähtud meetmeid, hõlmab vähemalt käesoleva otsuse lisas loetletud piirkondi.
         
         
            Artikkel 2
            Käesolevat otsust kohaldatakse kuni 10. veebruarini 2019.
         
         
            Artikkel 3
            Käesolev otsus on adresseeritud Bulgaaria Vabariigile.
         
         
            Brüssel, 9. november 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga (EÜT L 192, 20.7.2002, lk 27).
      
      
         
            LISA
            
                        Artiklis 1 osutatud nakkuspiirkonnana määratletud Bulgaaria piirkonnad
                     
                     
                        Kohaldamise lõppkuupäev
                     
                  
                        In the Dobrich region:
                        
                                    —
                                 
                                 
                                    within the municipality of Kavarna:
                                    
                                                —
                                             
                                             
                                                Balgarevo,
                                             
                                          
                                                —
                                             
                                             
                                                Kavarna,
                                             
                                          
                                                —
                                             
                                             
                                                Sveti Nikola,
                                             
                                          
                                                —
                                             
                                             
                                                Kamen Bryag,
                                             
                                          
                                                —
                                             
                                             
                                                Hadzhi Dimitar,
                                             
                                          
                                                —
                                             
                                             
                                                Poruchik Chunchevo,
                                             
                                          
                              
                                    —
                                 
                                 
                                    within the municipality of Shabla:
                                    
                                                —
                                             
                                             
                                                Gorun,
                                             
                                          
                                                —
                                             
                                             
                                                Tiulenovo.
                                             
                                          
                              
                     
                        10. veebruar 2019